钦定古今图书集成/明伦汇编/家范典/第059卷 > 《汉刘熙释名》 > 《微子之命》
## 钦定古今图书集成/明伦汇编/家范典/第059卷 > 《汉刘熙释名》 > 《微子之命》

惟稽古，崇德象贤。

〈蔡注〉“崇德”谓先圣王之有德者，则尊崇而奉祀之也。《象贤》谓其后嗣子孙有象先圣王之贤者，则命之以主祀也。言考古制尊崇成汤之德，以微子象贤而奉祀也。〈大全〉张氏曰：本汤言之，曰崇德；自微子言之，曰《象贤》。吕氏曰：“象非止训似，曰象者，欲其盛德之象，形容长存而不泯也。”

又

功加于时，德垂后裔。

〈蔡注〉“功加于时”，言其所及者众；“德垂后裔”，言其所传者远也。